Duas emprovas per il dretg um

Kim Lee (K)

James Blond (J)

Kim Lee emprenda d’enconuscher James Blond en l’aviun. Kim vul ir sin tualetta, ma l’aviun fa ina storta. E Kim perda la ballantscha e dat giu sin James.

J: Oh, betg uschè spert.

K: Jau stun mal.

Kim stat si e va vinavant. Ella guarda anc ina giada enavos sin James. Ins vesa immediat che Kim è inamurada en James. Igl aviun sa tschenta a Miami.

En las vacanzas vegnan James e Kim pli datiers in a l’auter. In di ha James cumprà ina jacht per Kim.

K: James, ti has cumprà ina jacht, mo per mai.

J: Gea, per far in plaschair a tai.

K: Grazia fitg, James.

La saira van els cun la jacht ora sin la mar e guardan co ch’il sulegl va giu.

K: James, guarda, là èn delfins.

J: Ah, gea.

En quest mument prenda James il maun da Kim e di: Kim, ti es la pli bella e chara dunna sin quest mund. Jau vi adina esser ensemen cun tai. Marida mai.

Jau na faschess nagut pli gugent, respunda Kim e dat ina buna a James.

I vegn saira. James e Kim van enavos en l’hotel ‹Holiday Inn› e dorman stagn, perquai ch’els vulan maridar damaun.

Oz stattan Kim e James davant l’altar. Tut ils enconuschents èn en la baselgia a Miami.

Il plevon di: James, vuls ti maridar Kim Lee? Alura respunda cun gea.

J: Gea, jau vi.

P: Kim, vuls ti maridar James? Alura respunda cun gea.

K: Na, James è in lader. Jau na ta marid betg.

Cura che James auda quai, curra el or da baselgia. Kim curra suenter a James. James curra sur in tetg ora. Kim va suenter e rumpa sia bella rassa.

K: Oh na, mia bella rassa cun si fluras pinkas...

Kim telefonescha a Fredy ch’è era in agent secret sco Kim e ch’è er sin ina missiun a Miami. Fredy è in bel um cun chavels blonds ed egls blaus.

F: Gea, tge has?

K: Ve spert. James fui, el è in criminal.

F: Jau vegn.

Fredi arriva.

K: Ve Fredy, el curra da là vi.

Kim e Fredy curran suenter a James. Els perdan James or dals egls, perquai ch’in flash mob da 200 giuvnas e giuvens sauta amez la via.

K: Giai or da via!

Tschintg minutas pli tard è Kim da l’autra vart da la via. Ma James è davent. Kim e Fredi tschertgan anc in pèr dis, ma els na chattan betg James.

Il quart di chattan els James ed arresteschan el. James vegn avant dretgira e sto ir per diesch onns en praschun. Il servetsch secret da l’Engalterra aveva tschertgà James Blond gia dapi onns. El è in enconuschent lader e criminal. Ils 10 000 francs che James ha engulà a Kim durant las vacanzas, ha el stuì dar enavos a Kim.

In onn pli tard vegn la bella novitad. Fredi è a chasa sin il canapé e guarda televisiun. Kim vegn en e sesa sper el e di: Jau, jau survegn schumellins.

Fredi stat si e sa legra ed embratscha Kim.

Nov mais pli tard èn dus sauns uffants sin terra: Marcel e Samanta.

F: Els han chavels blonds ed egls blaus sco ti ed jau.

K: Gea, vairamain.

In pau pli tard stat Kim puspè davant l’altar.

K: Uss marid jau il dretg um.

Kim ha en ina rassa blau clera cun pizs. Samanta porta ina rassa alva. Ella vul vesair ora sco la mamma.

Fredy è en in’autra stanza e di a ses figl Marcel: Ussa train nus èn a tai il smoking. Fredy ha en in smoking nair cun ina cravatta blaua. Marcel ha era en il medem sco il bab.

In’ura pli tard èn els davant l’altar.

Il plevon sa drizza a Kim e di: Vuls ti maridar Fredy, lura respunda cun gea.

K: Gea, jau vi.

Il plevon dumonda Fredy: Vuls ti maridar Kim, lura respunda cun gea.

F: Gea, jau vi.

P: Davent dad ussa essas vus um e dunna.

Els van ussa sin la party per festivar cun ils enconuschents ed ils parents.

Kim pensa: Jau hai maridà il meglier um dal mund!

Surpraisa durant las nozzas

Ils dus amis Mike e Jack vulan sgular da Turitg en l’America. Els èn en l’aviun e sgolan vers Los Angeles. L’aviun entschaiva a tremblar. Jack di: «L’aviun trembla.» «Il mender che po schabegiar è che l’aviun dat giu e nus murin», di Mike. L’aviun è sa tschentà e nagut n’è schabegià.

Els dus van en in taxi per ir en l’hotel. Jack di: «Ta legras gia dad ir en ina disco ad emprender d’enconuscher bellas giuvnas?» Mike respunda: «Segir, là hai bleras bellas giuvnas.»

Els èn en l’hotel e pacheteschan ora las valischs. I vegn saira ed els van en la disco. «En qua èsi u grond e guarda quantas bellas giuvnas che sautan», di Jack. Mike di: «Va per la Vodka ed jau vom tar quellas duas bellas giuvnas – ah gea, prenda gist cun quatter.»

Mike va tar las giuvnas e di: «Hello, do you want wodka?» Ina da las duas giuvnas cun chavels nairs di: «Hallo, nus savain era rumantsch.» Mike di: «Okay, mes ami è ì per quatter vodkas. El vegn mintga mument.»

Ussa vegn Jack vi tar Mike e las giuvnas e di: «Hello, here are two vodkas for you.» La giuvna cun chavels brins di: «Grazia, nus savain er rumantsch.»

Mike dumonda la giuvna cun chavels nair co ch’ella haja num. «Jau hai num Jessica, e ti?», dumonda ella. «Jau sun Mike, ti has in bel num», di Mike.

Ussa dumonda Jack la giuvna cun chavels brins co ch’ella haja num. Ella di: «Jenny, e ti?» «Jau sun Jack, ti has in num che giess bain a prà cun mes.»

Els han sa fatg en che las giuvnas èn inamuradas en els. Els fan adina puspè giu. Suenter in temp vulan els maridar. Jack turna enavos en Svizra cun si’amia Jenny; Mike stat a Los Angeles cun Jessica. Mike e Jessica vulan maridar a Los Angeles ed organiseschan tut per las nozzas.

Ils spus ed ils giasts èn arrivads en baselgia. Il plevon dumonda Jessica: «Vuls ti maridar Mike e star ensemen cun el fin la mort?» Jessica respunda: «Gea.»

Il medem dumonda il plevon era Mike e quel respunda: «Na, jau na vi betg.» Mike sbragia: «Ussa, ussa!»

In collega da Mike cura en la baselgia e di: «Hopp, hopp, tut ils daners en il satg!» E lura fugian ils dus cun ils daners en l’auto e van davent.

La polizia va suenter, ma Mike ha planisà tut. Ses ami emprova da sajettar sin las rodas, per che la polizia fetschia in accident. Ma la polizia po tiers els e metta els en praschun. Els ston ir dus onns en praschun.

Jack e Jennie èn er vegnids a savair che Mike ha engulà daners ensemen cun ses ami. Jessica è puspè ventiraivla; ella ha in nov ami. Jessica vegn bler en la televisiun pervi da quella catastrofa. Jessica marida pli tard ses nov ami.

Jack e Jennie maridan en Svizra. Suenter diesch onns han els dus uffants e Jessica e ses um han trais uffants. Els vivan cuntents cun lur uffants ensemen fin la fin da lur vita.

Indicaziuns bibliograficas

«Scriver è cool 4». Istorgias scrittas da las scolaras e dals scolars da la 5avla classa da Rueun 2013/2014. Gieus auditivs registrads tar Radio Rumantsch: http://www.rtr.ch/minisguardScolarAs-Rueun-2014.5021.0.html. Tut ils dretgs d’autur(a) / chasa editura resalvads. Ediziun epub: www.chattà.ch (2017).